Bóltfelagið 1936
Bóltfelagið 1936 ella B36 er eitt fótbóltsfelag í Havn, sum varð stovnað 28. mars 1936. Síðan 2018 hevur felagið verið tað størsta fótbóltsfelagið í Føroyum, verður roknað eftir limum.

B36 bleiv stovnað leygardagin tann 28. mars 1936 í kjallaranum hjá handlinum hjá Hansinu Johannesen, sum var har Reyði Krossur heldur til í dag. Onkur við tilknýti millum stovnararnar hjá B36 arbeiddi í handlinum hjá Hansinu og hevði fingið hølini til vega til stovnandi fundin. Nógvir av stovnarunum vóru arbeiðarar, sum komu vásaklæddir beint frá arbeiði til tann stovnandi aðalfundin. Tá var leygardagur gerandisdagur og vanligur arbeiðsdagur.

Stigtakarin til nýggja felagið var Niels Ejdesgaard. Hann var ættaður úr Oyndafirði, útlærdur prentari, men virkaði fyri tað mesta sum handilsmaður og íverkseti. Niels var ein maður við nógvum jørnum í eldinum, og hann skipaði m.a. fyri skjótikappingum. Í tí sambandi hevði hann eisini eina fótbóltsdeild (Skytteforeningens Boldklub). Nøkur ár frammanundan høvdu nakrir unglingar stovnað eitt fótbóltsfelag, sum kallaðist Fram. Fleiri persónar gingu aftur í báðum feløgum, og tí skeyt Niels upp at leggja feløgini saman, og stovna eitt nýtt fótbóltsfelag. Nakrir av stovnarunum høvdu verið aktivir í HB. Teir sluppu at venja við, men dystir sluppu teir ikki at spæla. Tí var tað ein løtt avgerð at taka seg burturúr, og vera við til at stovna eitt nýtt felag. Niels plagdi at taka til, at felagið byrjaði í 1935, tí onkrir dystir vórðu spældir tá. Men formliga stovnsetingin var ikki fyrr enn í 1936, og felagið hevur ongantíð havt nakað annað navn enn B36. Sum vera man vóru øll ikki líka fegin um, at nakrir arbeiðarar vóru so framligir, at teir bjóðaðu HB av. Tí sást av og á okkurt prik í bløðunum til tað nýggja felagið, men B36’arar hildu seg ikki aftur við at svara hesum.

B36 vann sítt fyrsta meistaraheiti í 1946, tá felagið fylti 10 ár, og endurtók hetta í 1948 og 1950. HB vann ikki teirra fyrsta meistaraheiti fyrr enn í 1955, og hesi árini beint eftir kríggið var B36 greitt tað sterkasta liðið í Havnini. Tað sást m.a. aftur tá B36 í 1945 vann 10-0 í landskappingardysti móti HB.

Í 1962 vann B36 sítt fimta meistaraheiti, og so kom ein turkur á heili 35 ár. Hetta tíðarskeiðið gjørdist HB tað bæði størsta og sterkasta felagið í Havnini, meðan B36 altsamt viknaði. Í 1986 komu Kjartan Mohr og Kristjan á Neystabø í leiðsluna í felagnum, sum ávíkavist kassameistari og formaður. Teir settu sær fyri at endurbyggja felagið, og í 1997, gjørdist B36 aftur føroyameistarar. Síðan tá hevur felagið verið partur av toppinum í føroyskum fótbólti, og vunnið 5 FM afturat (2001, 2005, 2011, 2014, 2015). Steypakappingin bleiv seinast vunnin í 2021.




 * Betrideildin: 11
 * 1946, 1948, 1950, 1959, 1962, 1997, 2001, 2005, 2011, 2014, 2015,
 * Løgmanssteypið: 6
 * 1965, 1991, 2001, 2003, 2006, 2018, 2021.
 * Stórsteypadystur: 1
 * 2007
 * 1. deild: 1
 * 1985




 * Viðmerkingar
 * KR: Innleiðandi umfar
 * 1K: Fyrsta innleiðandi umfar
 * 2K: Annað innleiðandi umfar
 * 3K: Triðja innleiðandi umfar


 * 🇩🇰 Bengt Anemann (1965)
 * 🇫🇴 Jørleif Kúrberg (1966)
 * 🇦🇹 Walter Pfeiffer (1967)
 * 🇫🇴 Gunnleif Mouritsen (1968)
 * 🇩🇰 Per From Egebjerg (1970)
 * 🇮🇸 Eggert Jóhannesson (1974-75)
 * 🇫🇴 Árni Rein (1976-77)
 * 🇫🇴 Jacob Thomsen (1978)
 * 🇫🇴 Sólbjørn Mortensen (1979)
 * 🏴󠁧󠁢󠁳󠁣󠁴󠁿 Stan Mills (1980)
 * 🇫🇴 Jørleif Kúrberg (1980)
 * 🇫🇴 Jógvan Nordbúð (1981-82)
 * 🇫🇴 Jóhan Nielsen (1983-86)
 * 🇫🇴 Jógvan Nordbúð (1987-89)
 * 🇫🇴 Petur Simonsen (1990–92)
 * 🇵🇱 Jacek Burkhardt (1993–94)
 * 🇮🇸 Páll Guðlaugsson (1994)
 * 🇫🇴 Petur Simonsen (1995)
 * 🇫🇴 Jógvan Nordbúð (1996)
 * 🇷🇸 Tomislav Sivić (1997–99)
 * 🇸🇪 Per Olov Andersson (2000)
 * 🇵🇱 Piotr Krakowski (2000–02)
 * 🇷🇴 Ion Geolgău (2002–03)
 * 🇫🇴 Jóannes Jakobsen (2004)
 * 🇫🇴 Sigfríður Clementsen (2005–06)
 * 🇫🇴 Kurt Mørkøre (2007)
 * 🇫🇴 Heðin Askham (2008)
 * 🇫🇴 Mikkjal Thomassen (2009)
 * 🇷🇸 Milan Cimburović (2009)
 * 🇫🇴 Sigfríður Clementsen (2009–10)
 * 🇫🇴 Allan Mørkøre (2010)
 * 🇫🇴 John Petersen (2011)
 * 🇫🇴 Mikkjal Thomassen (2011–13)
 * 🇫🇴 Sámal Erik Hentze (2014)
 * 🇫🇴 Eyðun Klakstein (2015–16)
 * 🇫🇴 Jákup á Borg (2017–20)
 * 🇫🇴 Dan Brimsvík (2020–2024)
 * 🇳🇴 Magne Hoseth (2024)
 * 🇫🇴 Jákup Martin Joensen (2024-)


 * Torstein Magnussen
 * Tórður Holm
 * Tummas Eli Hansen
 * Sámal Ímundarson
 * Jákup á Borg
 * Jens Kristian Hansen
 * John Petersen
 * Jens Martin Knudsen
 * Klæmint Matras
 * Mikkjal K. Thomassen
 * Róaldur Jakobsen




 * B36.fo
 * White Tigers fjepparafelag